2. ลักษณะการประกอบธุรกิจ

2.1 ความเป็นมาและการเปลี่ยนแปลงและพัฒนาการที่สำคัญเกี่ยวกับการเปลี่ยนแปลงอำนาจในการควบคุมบริษัท และลักษณะการประกอบธุรกิจที่ผ่านมา 

บริษัท ช.การช่าง จำกัด (มหาชน) เริ่มจดทะเบียนก่อตั้งเป็นบริษัทจำกัด
ด้วยทุนจดทะเบียนแรกเริ่มจำนวน 1.40 ล้านบาท เมื่อวันที่ 27 พฤศจิกายน 2515
เพื่อประกอบธุรกิจรับเหมาก่อสร้างทั่วไป โดยในระยะแรก
ลักษณะงานของบริษัทเป็นการก่อสร้างอาคารและงานโยธาทั่วไป ซึ่งมีลูกค้าสำคัญ คือ
หน่วยงานราชการ เช่น กองทัพบก และกองทัพอากาศ
โดยมีผลงานที่เป็นชื่อเสียงของบริษัทในระยะแรก ได้แก่ โรงเรียนนายร้อย จปร. อาคาร
โรงพยาบาล และสาธารณูปโภคต่างๆ ของกองทัพบก และอาคารสถานีโทรทัศน์ ของ อ.ส.ม.ท.
เป็นต้น

ต่อมาบริษัทฯ ได้ตระหนักถึงความจำเป็นในการขยายขอบเขตการดำเนินธุรกิจ
เพื่อการเจริญเติบโตของบริษัทในระยะยาว ดังนั้น ในปี 2524 บริษัทจึงได้เข้าร่วมทุนกับ บริษัท
โตคิว คอนสตรัคชั่น จำกัด ซึ่งเป็นผู้รับเหมาก่อสร้างรายใหญ่ 1 ใน 10 รายแรกของประเทศญี่ปุ่น
เพื่อประโยชน์ในการได้มาซึ่งการถ่ายทอดเทคโนโลยี ทั้งทางด้านการก่อสร้าง
และการบริหารรวมถึงพันธมิตรทางธุรกิจที่มีศักยภาพ

บริษัทฯ ได้มีการขยายขอบเขตการทำธุรกิจ และได้มีการเพิ่มทุนจดทะเบียน
เพื่อรองรับการขยายตัวทางธุรกิจที่เกิดขึ้นอย่างต่อเนื่อง และเมื่อวันที่ 10 ตุลาคม 2537 บริษัทฯ
ได้ดำเนินการแปรสภาพเป็นบริษัทมหาชนจำกัด ทำให้บริษัทมีทุนจดทะเบียนเพิ่มเป็น 700 ล้านบาท
และได้เข้าเป็นบริษัทจดทะเบียนในตลาดหลักทรัพย์แห่งประเทศไทย เมื่อวันที่ 3 สิงหาคม 2538
ต่อมา เมื่อวันที่ 19 เมษายน 2539 บริษัทได้ดำเนินการจดทะเบียนแก้ไขเพิ่มเติมทุนจดทะเบียน
จาก 700,000,000 บาท เป็น 1,050,000,000 บาท
ซึ่งนับเป็นช่วงเวลาที่บริษัทได้เจริญเติบโตอย่างรวดเร็ว โดยการเพิ่มขีดความสามารถของบริษัท
ทั้งจากการปรับปรุงวิธีบริหารงานควบคู่ไปกับการพัฒนาทรัพยากรบุคคลรวมถึงการพัฒนาเทคโนโลยีการก่อสร้าง
โดยการร่วมทุนกับบริษัทต่างชาติอื่น ๆ ที่มีความเชี่ยวชาญ อาทิเช่น บริษัท บิลฟิงเกอร์เอจี
จำกัดจากเยอรมัน บริษัท เธมส์ วอเตอร์ อินเตอร์เนชั่นแนล จำกัด จากประเทศอังกฤษ เป็นต้น
เพื่อทำให้บริษัทสามารถขยายขอบเขตการรับงานจนสามารถก้าวขึ้นเป็นหนึ่งในกลุ่มบริษัทรับเหมาก่อสร้างจำนวนไม่กี่รายที่สามารถรับดำเนินงานก่อสร้างที่มีความซับซ้อนและจำเป็นต้องอาศัยเทคโนโลยีในการก่อสร้างชั้นสูงได้
อาทิเช่น โครงการก่อสร้างระบบสาธารณูปโภคพื้นฐานขนาดใหญ่ (Large Scale
Infrastructure Project)
นอกจากการรับเหมางานก่อสร้างโครงการสาธารณูปโภคพื้นฐานขนาดใหญ่แบบปกติแล้ว บริษัทฯ
ยังได้พัฒนาขีดความสามารถทั้งทางวิศวกรรมและการบริหารจัดการ
จึงทำให้บริษัทมีขีดความสามารถในการทำงานโครงการในลักษณะออกแบบพร้อมก่อสร้างหรือ
Turnkey โครงการสัมปทานในลักษณะ Build Transfer and Operate (BTO), Build
Operate and Transfer (BOT), Build Own and Operate (BOO) และ Acquire
Operate and Transfer (AOT) ทั้งโครงการขนาดเล็ก ขนาดกลาง และขนาดใหญ่
ดังมีผลงานที่ปรากฏอย่างชัดเจน เช่น โครงการก่อสร้างทางด่วนสายบางนา-ชลบุรี
โครงการพัฒนาเพื่อเพิ่มขีดความสามารถท่าอากาศยานกรุงเทพ
โครงการก่อสร้างอาคารและที่จอดรถให้กับ บริษัท รถไฟฟ้ากรุงเทพ จำกัด (มหาชน)
โครงการก่อสร้างทางพิเศษสายบางพลี-สุขสวัสดิ์ (บางพลี-บางขุนเทียน)
สัญญาสัมปทานโครงการการผลิตน้ำประปา เพื่อขายให้แก่การประปาส่วนภูมิภาคเขตพื้นที่
ในจังหวัดนครปฐม สมุทรสาคร และปทุมธานี
สัญญาสัมปทานโครงการรถไฟฟ้ามหานครสายเฉลิมรัชมงคล และสัญญาสัมปทานโครงการไฟฟ้าพลังน้ำ
(น้ำงึม2)
เพื่อการผลิตไฟฟ้าและจำหน่ายให้แก่การไฟฟ้าฝ่ายผลิตกับรัฐบาลแห่งสาธารณรัฐประชาธิปไตยประชาชนลาว
เป็นต้น

วันที่ 10 พฤศจิกายน 2546 บริษัทฯ
ได้ดำเนินการจดทะเบียนแก้ไขเปลี่ยนแปลงจำนวนหุ้นและมูลค่าหุ้น จากเดิม 105,000,000 หุ้น
เป็น 1,050,000,000 หุ้น และมูลค่าหุ้นที่ตราไว้จากเดิม 10 บาท เป็น 1 บาท

วันที่ 12 พฤศจิกายน 2546 บริษัทฯ ได้ดำเนินการจดทะเบียนแก้ไข เพิ่มเติมทุนจดทะเบียนจาก
1,050,000,000 บาท เป็น 1,312,500,000 บาท โดยออกหุ้นสามัญใหม่จำนวน 262,500,000
หุ้น เพื่อรองรับการแปลงใบสำคัญแสดงสิทธิ

และเมื่อวันที่ 11 เมษายน 2548 บริษัทฯ ได้ดำเนินการจดทะเบียนแก้ไข
เพิ่มเติมทุนจดทะเบียนจาก 1,312,500,000 บาท เป็น 1,450,000,000 บาท
โดยออกหุ้นสามัญใหม่ จำนวน 137,500,000 หุ้น
เพื่อสำรองไว้สำหรับการใช้สิทธิของใบสำคัญแสดงสิทธิ และเสนอขายต่อบุคคลในวงจำกัด
หรือผู้ลงทุนสถาบัน

2.2 ภาพรวมการประกอบธุรกิจของบริษัท บริษัทย่อย และบริษัทร่วมแบ่งการดำเนินงาน ดังนี้

2.2.1 งานรับเหมาก่อสร้าง ของ บริษัท ช. การช่าง จำกัด (มหาชน) บริษัทย่อย
และกิจการร่วมค้าสามารถแบ่งได้เป็น 2 ลักษณะคือ

ก) ผู้รับเหมาโดยตรง (Main Contractor) บริษัทฯ จะรับงานก่อสร้างโดยการรับจ้างจาก
เจ้าของโครงการโดยตรง
โดยทั้งวิธีการประกวดราคาและการเจรจาต่อรองในการเป็นผู้รับเหมาโดยตรงซึ่งบริษัทจะดำเนินการเสนองานในนามบริษัทโดยตรง
และในกรณีเป็นงานโครงการขนาดใหญ่ที่ต้องมีบริษัทผู้เชี่ยวชาญจากต่างประเทศเข้าร่วมมือด้วย
บริษัทฯ
จะเสนองานร่วมกับบริษัทต่างชาติที่มีความชำนาญดังกล่าวตามข้อกำหนดของเจ้าของโครงการ
สำหรับการรับงานในลักษณะนี้ บริษัทมิได้ดำเนินงานก่อสร้างทั้งหมดเพียงลำพัง
แต่จะจ้างผู้รับเหมาช่วงเข้ามาร่วมดำเนินงานบางส่วนไปโดยพิจารณาความน่าเชื่อถือ
และผลงานในอดีตเป็นเกณฑ์ในการสรรหาผู้รับเหมาช่วง โดยบริษัทมิได้พึ่งพาหรือขึ้นอยู่กับ
ผู้รับเหมาช่วงรายหนึ่งรายใดเป็นพิเศษ

ข) ผู้รับเหมาช่วง (Sub-contractor) บริษัทฯ
จะรับงานโดยการรับจ้างจากผู้รับเหมาอื่นที่ได้รับงานโดยตรงจากเจ้าของโครงการ
โดยงานประเภทนี้ส่วนใหญ่จะเป็นงานที่เกี่ยวข้องกับกระบวนการผลิตใช้เครื่องจักรกลขนาดใหญ่และมีความสลับซับซ้อนซึ่งมักจะดำเนินงานโดยบริษัทต่างประเทศ
และต้องการผู้ดำเนินการก่อสร้างที่มีความสามารถและประสบการณ์ในหลายด้าน
ซึ่งบริษัทที่เป็นผู้รับเหมาก่อสร้างโดยตรง (Main Contractor) รายเดียว
จะไม่มีประสบการณ์และความชำนาญเพียงพอจะดำเนินงานได้ทั้งหมดทุกขั้นตอน ดังนั้น บริษัท ช.
การช่าง จำกัด (มหาชน) จะพิจารณารับเหมาช่วงเฉพาะจากบริษัทผู้รับเหมาโดยตรง (Main
Contractor) ที่มีชื่อเสียงและฐานะการเงินมั่นคง โดยจะรับดำเนินงานบางส่วน
ตามที่บริษัทมีขีดความสามารถเพียงพอในการดำเนินงานลักษณะนี้ ซึ่งทำให้บริษัทฯ
มีโอกาสได้รับการถ่ายทอดเทคโนโลยี ในด้านวิศวกรรมกระบวนการผลิตต่างๆ และการบริหารงาน
ตลอดจนได้พันธมิตรทางการค้าที่มีศักยภาพเพียงพอที่จะดำเนินงานโครงการที่มีขนาดใหญ่และต้องการเทคโนโลยีชั้นสูงยิ่งขึ้นต่อไปในอนาคตได้

  2.2.2 งานกิจการสัมปทาน

บริษัทฯ จะเข้าร่วมประมูลโครงการเพื่อดำเนินงานในลักษณะของสัมปทานจากหน่วยงานภาครัฐ
ซึ่งจะเป็นโครงการที่เกี่ยวเนื่องกับสาธารณูปโภคพื้นฐานของประเทศ อาทิเช่น
โครงการบริหารรถไฟฟ้าใต้ดิน โครงการผลิตน้ำประปา โครงการผลิตไฟฟ้า โครงการทางด่วน
เป็นต้น โดยรูปแบบการดำเนินการจะเป็นในลักษณะ Acquire Operate and Transfer (AOT)
หรือ Build Own and Operate (BOO) หรือ Build Operate and Transfer (BOT) หรือ
Build Transfer and Operate (BTO) ที่มีอายุสัมปทานระยะยาว และมีการลงทุนสูง ซึ่งบริษัท
ช.การช่าง จำกัด (มหาชน) จะได้จัดตั้งบริษัทร่วมและบริษัทที่เกี่ยวข้องเป็นผู้ดำเนินการ อาทิเช่น
บริษัท รถไฟฟ้ากรุงเทพ จำกัด (มหาชน)
ซึ่งเป็นบริษัทที่รับสัมปทานการดำเนินการโครงการรถไฟฟ้ามหานคร สายเฉลิมรัชมงคล เป็นต้น ทั้งนี้
สำหรับโครงการที่ต้องใช้เทคโนโลยีหรือประสบการณ์การทำงานโดยเฉพาะบริษัทจะร่วมทุนกับบริษัทอื่นทั้งในประเทศและต่างประเทศที่มีประสบการณ์
และมีคุณสมบัติตรงตามข้อกำหนดคุณสมบัติของโครงการนั้น ๆ

โดยนิยามของรูปแบบการดำเนินการแต่ละชนิดได้แก่

Build Operate and Transfer (BOT) :
เอกชนได้รับสิทธิตามสัญญาสัมปทานจากรัฐบาลในการลงทุนก่อสร้างและดำเนินงาน
เพื่อหาผลตอบแทนภายในระยะเวลาที่กำหนดไว้
ซึ่งในระหว่างการดำเนินงานดังกล่าวกรรมสิทธิ์ในสินทรัพย์นั้นจะเป็นของภาคเอกชน
แต่หลังจากการสิ้นสุดอายุสัมปทานกรรมสิทธิในสินทรัพย์ที่ลงทุนจะถูกโอนให้แก่รัฐบาลเพื่อเป็นการตอบแทน
เช่น บริษัท ประปาปทุมธานี จำกัด มีอายุสัมปทาน 25 ปี และบริษัท เซาท์อีสท์ เอเชีย เอนเนอร์จี
จำกัด มีอายุสัมปทาน 25 ปี

Build Transfer and Operate (BTO) : เอกชนออกแบบ, ลงทุน
และก่อสร้างสินทรัพย์แล้วโอนกรรมสิทธิ์ในสินทรัพย์ให้แก่รัฐบาลทันทีหลังจากการก่อสร้างแล้วเสร็จ
โดยเอกชนจะมีสิทธิในการใช้ทรัพย์สินที่ตนเองลงทุนตามสัญญาสัมปทานในการดำเนินงานเพื่อหาผลตอบแทนภายในระยะเวลาที่กำหนด
โดยในช่วงเวลาที่บริษัทยังมีสิทธิในการใช้สินทรัพย์ ดังกล่าวตามระยะเวลาสัญญาสัมปทาน บริษัทฯ
จะมีการบันทึกสินทรัพย์ในรูปของสิทธิในการใช้และมีการตัดค่าเสื่อมตามอายุสัมปทาน เช่น บริษัท
ทางด่วนกรุงเทพ จำกัด (มหาชน) มีอายุสัมปทาน 30 ปี

Build Own Operate (BOO) : เอกชนสร้างสิ่งก่อสร้างและบริหารโดยเป็นการลงทุนด้วยตัวเอง
โดยเอกชนจะมีกรรมสิทธิ์ในสินทรัพย์ที่ลงทุน
แต่จะมีสัญญากับรัฐบาลในการรับรองรายได้ระยะยาวโดยหน่วยงานรัฐจะเป็นผู้รับซื้อสินค้าตามช่วงเวลาในสัญญา
และเมื่อหมดอายุสัมปทานที่ได้รับสินทรัพย์ดังกล่าวก็จะยังคงเป็นของบริษัทผู้ลงทุน เช่น บริษัท
น้ำประปาไทย จำกัด (มหาชน) มีอายุสัมปทาน 30 ปี

Acquire Operate and Transfer (AOT) : สัมปทานในลักษณะนี้
เอกชนจะได้รับสิทธิสัมปทานจากรัฐบาล โดยภาคเอกชนจะมีการซื้อทรัพย์สินเข้ามาเป็นของบริษัท
เช่น รถไฟฟ้ามหานคร สายเฉลิมรัชมงคล
แล้วเอกชนจะมีการดำเนินงานเพื่อหาผลตอบแทนในระยะเวลาที่ได้ตกลงไว้กับภาครัฐบาล
หลังจากที่หมดสัญญาสัมปทานที่ได้ตกลงกันไว้
กรรมสิทธิ์ในสินทรัพย์ที่เอกชนลงทุนจะถูกโอนให้แก่รัฐบาล เช่น บริษัท รถไฟฟ้ากรุงเทพ จำกัด
(มหาชน) มีอายุสัมปทาน 25 ปี

  2.2.3 งานผลิตและจำหน่ายวัสดุก่อสร้าง

บริษัทฯ ดำเนินการเป็นผู้ผลิตและจำหน่ายวัสดุก่อสร้าง
โดยมีวัตถุประสงค์เพื่อการสนับสนุนการดำเนินธุรกิจหลัก ลดต้นทุนการรับเหมาและเสริมรายได้
โดยส่วนใหญ่จะผลิตและจำหน่ายให้แก่บริษัทในกลุ่มบริษัทย่อย
และกิจการร่วมค้าและมีบางส่วนที่จำหน่ายให้แก่บุคคลภายนอกทั้งโดยวิธีการประกวดราคาและการว่าจ้างโดยตรง
ซึ่งบริษัท ช. การช่าง จำกัด (มหาชน) ได้จัดตั้งบริษัทย่อยเป็นผู้ดำเนินการ โดยมีผลิตภัณฑ์ต่างๆ
อาทิเช่น เสาคอนกรีตอัดแรง คานคอนกรีตอัดแรง คอนกรีตผสมเสร็จ ยางแอสฟัลท์ ยางมะตอย
ลวดเหล็กกล้า ฯลฯ

อัตราส่วนการรับงาน ของ บริษัท ช. การช่าง จำกัด (มหาชน)

แบ่งตามลักษณะการรับงาน

+--------------------------+------+------+------+-----+------+-----+
| มูลค่างาน (ล้านบาท)         | ปี    |      | ปี    |     | ปี    |     |
|                          | 2547 |      | 2548 |     | 2549 |     |
+--------------------------+------+------+------+-----+------+-----+
|                          | จ    | จ    | จ    | %   | จ    | %   |
|                          | ำนวน | ำนวน | ำนวน |     | ำนวน |     |
+--------------------------+------+------+------+-----+------+-----+
| ราย                      | 5,60 | 9    | 1    | 95  | 1    | 99  |
| ได้จากการเป็นผู้รับเหมาโดยตรง | 2.77 | 5.84 | 2,56 | .38 | 4,06 | .78 |
|                          |      |      | 7.68 |     | 0.91 |     |
| (Main Contractor)        |      |      |      |     |      |     |
+--------------------------+------+------+------+-----+------+-----+
| รายได้จากการเป็นผู้รับเหมาช่วง | 0.00 | 0.00 | 0.00 | 0   | 0.00 | 0   |
|                          |      |      |      | .00 |      | .00 |
| (Sub-contractor)         |      |      |      |     |      |     |
+--------------------------+------+------+------+-----+------+-----+
| รายได้อื่น (ค่าบริหารโครงการ, | 67   | 1    | 90   | 6   | 2,23 | 15  |
| เงินปันผล, ฯลฯ)            | 6.83 | 1.58 | 0.63 | .84 | 6.68 | .87 |
+--------------------------+------+------+------+-----+------+-----+
| ผลการดำเ                 | (433 | (7   | (291 | (2. | (2   | (   |
| นินงานดำเนินตามวิธีส่วนได้เสีย* | .51) | .42) | .74) | 22) | ,206 | 15. |
|                          |      |      |      |     | .05) | 65) |
+--------------------------+------+------+------+-----+------+-----+
| รวม                      | 5,84 | 10   | 1    | 100 | 1    | 100 |
|                          | 6.09 | 0.00 | 3,17 | .00 | 4,09 | .00 |
|                          |      |      | 6.57 |     | 1.54 |     |
+--------------------------+------+------+------+-----+------+-----+

หมายเหตุ * เป็นรายการสุทธิจากผลการประกอบการของบริษัทย่อย บริษัทร่วมและกิจการร่วมค้า
ซึ่งได้รวมผลประกอบการของบริษัทสัมปทานแล้ว สำหรับในงบการเงิน ปี 2547 ปี 2548 และ ปี
2549 ผลการดำเนินงานตามวิธีส่วนได้เสียติดลบ
ผู้สอบบัญชีแสดงรายการดังกล่าวอยู่ในหัวข้อส่วนแบ่งขาดทุนจากเงินลงทุนตามวิธีส่วนได้เสียในหมวดค่าใช้จ่ายในงบกำไรขาดทุน

[]

หมายเหตุ ⁽¹⁾ ณ 2 สิงหาคม 2548 บริษัท ช.การช่าง จำกัด (มหาชน) ได้ซื้อหุ้นสามัญ บริษัท
น้ำประปาไทย จำกัด จำนวน 15 ล้านหุ้น จาก บริษัท เธมส์ วอเตอร์ อินเตอร์เนชั่นแนล
เซอร์วิส, บริษัท เธมส์ วอเตอร์ อินเตอร์เนชั่นแนล (ประเทศไทย) จำกัด และ เธมส์ วอเตอร์
พับลิค คอมปานี ลิมิเต็ด ทำให้บริษัทฯ ถือหุ้นในบริษัทดังกล่าวคิดเป็นร้อยละ 99.99 อย่างไรก็ตาม
บริษัทฯ มีความตั้งใจที่จะถือเงินลงทุนในส่วนที่ซื้อเพิ่ม 15 ล้านหุ้น เป็นเงินลงทุนชั่วคราว
และจะจำหน่ายภายในระยะเวลาไม่เกิน 1 ปี ดังนั้น จึงไม่นับรวมเงินลงทุนดังกล่าว
เป็นเงินลงทุนในบริษัทร่วม และได้แสดงเงินลงทุนเป็นเงินลงทุนระยะสั้นในงบดุล

บริษัท ช. การช่าง จำกัด (มหาชน) ได้ขายหุ้นสามัญบริษัท น้ำประปาไทย จำกัด จำนวน
2,950,000 บาท ให้บริษัท ทางด่วนกรุงเทพ จำกัด (มหาชน), ธนาคารกรุงเทพ จำกัด
(มหาชน), ธนาคารทหารไทย จำกัด (มหาชน) ทำให้บริษัทฯ ถือหุ้นในบริษัทดังกล่าวคิดเป็นร้อยละ
90.16 ของทุนจดทะเบียน และในปี 2549 ได้จำหน่ายหุ้นสามัญบริษัท น้ำประปาไทย จำกัด จำนวน
1,676,150 หุ้น ให้บริษัท ทางด่วนกรุงเทพ จำกัด (มหาชน) และจำนวน 11,375,000 หุ้น
ให้กับบริษัท มิตซุย วอเตอร์ โฮลดิ้งส์ (ประเทศไทย) จำกัด

3.  โครงสร้างรายได้

หน่วย : ล้านบาท

[TABLE]

  หมายเหตุ 1)
  ตัวเลขรายได้แต่ละประเภทของแต่ละบริษัทในตารางข้างต้นได้มีการสุทธิรายการระหว่างกันแล้ว
  รายได้จากสัมปทานของแต่ละบริษัทที่ได้รับสัมปทานจะเป็นรายได้ซึ่งยังไม่ได้หักค่าใช้จ่ายหรือค่าตอบแทนที่ต้องจ่ายให้ภาครัฐ
  ตามงบการเงินซึ่งรับรองโดยผู้ตรวจสอบบัญชีจะแสดงผลประกอบการสุทธิของบริษัทที่ได้รับสัมปทานภายใต้หัวข้อ
  “ส่วนแบ่งกำไรหรือขาดทุนจากเงินลงทุนตามวิธีส่วนได้เสีย”

  2) ส่วนรายได้อื่น ๆ ประกอบด้วย กำไรจากการจำหน่ายทรัพย์สิน
  กำไรจากการจำหน่ายเงินลงทุน กำไรจากอัตราแลกเปลี่ยน รายได้เบ็ดเตล็ด
  รายได้จากการโอนกลับค่าเผื่อหนี้สงสัยจะสูญ รายได้จากการโอนกลับดอกเบี้ยค้างจ่าย รายได้อื่น
  เป็นต้น

  3) ณ วันที่ 31 ธันวาคม 2549 บริษัท ฯ ถือหุ้นในบริษัท รถไฟฟ้ากรุงเทพ จำกัด (มหาชน)
  คิดเป็นร้อยละ 24.61 บริษัทฯ ถือหุ้นในบริษัท น้ำประปาไทย จำกัด (มหาชน) คิดเป็นร้อยละ
  46.15 และถือหุ้นในบริษัท ประปาปทุมธานี จำกัด คิดเป็นร้อยละ 42.58

  4) ณ วันที่ 31 ธันวาคม 2548 ได้เปลี่ยนแปลง % การถือหุ้นในกิจการร่วมค้า เป็นร้อยละ
  51.32

2.4 เป้าหมายการดำเนินธุรกิจ (Goal)

บริษัท ช.การช่าง จำกัด (มหาชน) มีความมุ่งมั่นที่จะก้าวสู่การเป็นบริษัทก่อสร้างชั้นนำของประเทศ
และสร้างเสริมศักยภาพในการก้าวสู่ความเป็นผู้นำในธุรกิจก่อสร้างระดับแนวหน้าของภูมิภาคเอเชียต่อไปในอนาคต

บริษัทฯ ได้กำหนดเป้าหมายการดำเนินธุรกิจเพิ่มเติมในด้านพัฒนาคุณภาพอย่างต่อเนื่อง
โดยการบริหารงานอย่างมีมาตรฐานเพื่อให้เป็นที่ยอมรับทั้งในประเทศและต่างประเทศโดยในปี
2545 บริษัทฯ ได้รับการรับรองบริหารระบบคุณภาพ ISO 9001: 2000 จาก UKAS และ NAC
Thailand

สำหรับเป้าหมายต่อไปของบริษัทฯ นั้นคือ การมุ่งสู่การเป็นผู้นำด้านการบริหารจัดการ
และการก่อสร้าง
โดยเน้นการพัฒนาบุคลากรและการนำเทคโนโลยีชั้นสูงที่มีความทันสมัยมาใช้ในการดำเนินงานเพื่อรองรับการแข่งขันทั้งในตลาดก่อสร้างในประเทศและต่างประเทศ
เพื่อเพิ่มศักยภาพของบริษัทให้สามารถแข่งขันได้ในระดับสากล

นอกจากนี้บริษัทฯ มีความพยายามที่จะดำเนินการบริหารจัดการให้มีคุณภาพเป็นไปตามมาตรฐานสากล
และ มีการบริหารงานอย่างโปร่งใส ภายใต้การกำกับดูแลที่ดีตามหลักธรรมาภิบาล
ยิ่งไปกว่านั้นในการดำเนินธุรกิจของบริษัทฯ ยังมุ่งเน้นการส่งเสริมกิจกรรม
เพื่อการพัฒนาคุณภาพชีวิตและสิ่งแวดล้อม เพื่อเป็นการตอบแทนต่อสังคมอย่างสม่ำเสมอ